Matteus 6:13 “En lei ons nie in versoeking nie maar verlos ons van die Bose.” Christen wees is iets vir swakkelinge. Glo in die HERE en leef met Christus is vir mense wat erken dat hulle swak is en niks self kan nie. Wie dink dat hy of sy sterk punte het en daarby niemand nodig het nie kan nie regtig ’n christen wees nie. Die HERE is nie die God wat jy net vir ’n enkel swak punt in jou lewe nodig het nie!
Ons het sterk vyande! Vyande wat ons altyd weer so wil laat leef dat ons Christus nie volg nie. Een van die vyande is ons eie sondige hart! Die verkeerde, die wil om te sondig is in onsself. Dit wat ons lewe bestuur is dit wat ons die verkeerde koers laat gaan. Jy kan dit vergelyk met ’n stuur van ’n kar. Jy koop ’n kar en jy kom agter dat die stuur so staan dat as jy ry die kar altyd sterk na regs ry. As jy ry moet jy by die bestuur van die kar steeds baie sterk na links korrigeer. Ons het altyd weer die Gees nodig om ons hart die regte rigting te laat gaan, om regtig in diens van Christus te leef.